Ikomochi

An Ikomochi (煎粉餅,いこもち) sarong tradisyonal na kendi kan hapon na ginibo mayormente sa Karoshima asin Miyazaki, Prepektura kan Kyushu. Ini sarong keyk na bagas na gibo sa paagi kan pag masa nin harina na may mainit na tubig asukar. Inaapod man ining irikomochi.

 Pangkagabusan 
An Ikomochi sarong rehiyonal na kendi kan Kyushu na gibo sa paagi nin pag masa sa harina nin Bagas. Hali sa mapulot na bagas o bakong mapulot na bagas kaiba kan asukar asin gawgaw na sirup dangan pag porma kaini sa sarong hulma.

Igwa ining malungsi na dilaw-kape na itsura, chewi asin karakteristiko na aroma asin man mahamis na lasa hali sa sinugba na bagas. Gawgaw nin patatas o kaagid na mga pulbos minsan man pig bubugtak sa ibabaw tanganing dae magdukot.

An mas mahal na mga bersyon halos puti na an kolor.  

 Kasaysayan 
An Ikomochi sinasabi nin nagpoon  sa Satsuma Domain (ngunyan Southern Miyazaki prefecture asin Kagoshima prefecture) sa panahon nin Edo. Partikularmenteng bistado ini sa mga lugar na arog kan Miyakanojo asin Miata sa Miyazaki, asin Soo sa Kagoshima. Kan panahon, tradisyonal  na ginigibo sa harong para sa mga kapiyestahan, an piyesta bon, o mga selebrasyon asin kun minsan inihihiras sa mga kataraid.

Dawa ngunyan, an Ikomochi bistadong kakanon sa mga harong sa Kyushu asin sarong pananda na pasalubong na hali sa southern Kyushu. 

 Preparasyon 
An klase asin proporsyon kan mga asukar, an dakol kan tubig, asin mga dagdag na sangkap arog kan kape na kulay kan asukar, matcha, o mahamis na pulang bean paste nagkakaiba-iba depende sa rehiyon asin harong. An Ikomochi dai naghahaloy nin halawig asin permi nin kinakakan na bago pa.

 An bagas na mapulot o bakong mapulot na bagas sinugsugba asin ginigiling tanganing gibohon na "iriko" na arina. An tipikal na proporsyon mga 80% na mapulot na bagas sa 20% na bakong mapulot na bagas.
 An harinang iriko pigmamasa nin maray na may asukar, gawgaw na sirup, asin mainit na tubig.
 An pighalo piglalakop sa sarong molde na may linya nin almirol o gawgaw nin patatas.
 Kun malipot na, ini pinuputol sa tamang sukol. 

 Reperensiya 

 www.maff.go.jp. Nakua Kan 2025-06-03.
 JA (in Japanese). Nakua kan 2025-6-03.